Nyeste Skilderie af Kiøbenhavn, 1830-05-04
Skriftet: Ulrikkes Flugt Roman af J. H. Smidt Professor Ridd. af Dbr., udkommet forrige Aar i to Dele, er recenseret i det nys udkomne Hæfte af Maanedsskrift for Literatur. En original Roman - heder det – af saa betydelig Omfang som ovennævnte, hvis fleste Scener foregaae i Danmark og i et Tisrum, som ligger os temmeligt nær, kan ansees som et Særsyn i vor Literatur. Thi paafaldende er det, at paa samme Tid vor lyriske og dramatiske Poeste har uddannet sig til en vis Grad af Fuldkommenhed, har der hersket stor Fattigdom hertillands paa originale ikke blot gode, men selv middelmaadige Romaner. Dette er saameget ubegribeligere, som Folks Begjærlighed efter denne Føde til alle Tider har været lige usvækket, og den forenede tydske, franske og engelske Roman-Literatur har havt ondt nok med at tilfredsstille det langtfra kræsne Publicums Lyst til bestandigt at læse noget Nyt. Her var altsaa Opfordring nok for vore egne Forfattere til at skrive; her var al Rimelighed for at kunne fængsle Læserne og det i forhøiet Grad, naar de Begivenheder og Characterer, der fremstilledes, vare hentede fra vore nærmeste Omgivelser, eller fra Forhold og Tider, med hvilke vi forud vare fortrolige. Prof. Smidths Roman, Ulrikkes Flugt, der er et Forsøg paa at fremstille en fortsat Række af Begivenheder, danske Sæder og Characterer fra Slutningen af det forrige Aarhundrede, fortjener af denne Grund Opmærksomhed, og er, med Hensyn hertil, heller ikke uden Værd. Forfatteren røber saaledes paa flere Steder Kiendskab til den danske Almue og har i Skildringen af et Par underordnede Personer og nogle episodiske Scener viist en ikke almindelig Evne til at male Situationer af det lavere Hverdags Liv. Begivenhederne, med hvilke Læserne gjøres bekjendt, mangle heller ikke Interesse, den Maade, hvorpaa det af Steffens og Thiele fortalte Sagn om en natlig Vielse og et derpaa følgende Mord i en Kirke i Sjælland er flettet ind i Fortællingen, kan ansees for heldig. Jmidlertid finder Recensenten uagtet de nævnte og nogle andre gode Sider ved Bogen adskillige bemærkninger at gjøre. Stilen roses at være i Almindelighed reen, flydende og uden Spulst. Under Titel Mittheilungen aus Norden, er af Etatsraad Thaarup et nyt Tidsskrift begyndt hvis 1ste Hefte faaes for 1 Rbd. r. Sølv hos Hr. Bogtrykker Qvist, Østergade Nr. 53 hvor og Subskription paa Fortsættelsen modtages. Dette Tidsskrift skal fornemligen angaae den danske, den norske og den svenske Stat, og udgjøre et Forbindelses Organ til Udbredelse af Kundskab om literariske Arbeider i Norden, Berigtigelser af Fremmedes ofte feilagtige Beretninger o. s. v. Det skal indeholde historiske, statistiske og literariske Efterretninger og Notitser, Reise-Bemærkninger, Beskrivelse over offentlige Stiftelser og Indretninger, og sammes Fremskridt, blographiske Efterretninger etc. etc. I første Hæfte læses Efterretninger om Familien Moltke, og isærdeleshed om Greverne til Bregentved Adam Gotlob Moltke og Joach. Godsche Moltke, og dennes betydelige Legater; om Norges berømte Naturkyndige Profess. Hansteen; om Sverrigs udmærkede Landskabsmaler Fahlkrantz; de skjønne Kunster i Sverrig; Greve Aug. Diedr. Marschall, en Afhandling af Profess. R. Nyerup, et Par Digte, og en Deel forskjellige Notitser.